Södra Bullaresjön

Södra Bullaresjön (også kalt Södra Bullaren) er en innsjø i Tanum kommune og Munkedal kommune i Bohuslän, Sverige. Innsjøen ligger i en sprekkedal som strekker seg fra Halden langs Iddefjorden i nord til Gullmarn i sør. Södra Bullaresjön er 20 kilometer lang men stort sett bare noen hundre meter bred, med en største bredde på 1,4 km ved Remne.

Innsjøen har et areal på 10,17 kvadratkilometer og ligger 44,2 meter over havet. Sjøen har utløp gjennom Långevallsälven til Norra Bullaresjön, som igjen har utløp gjennom Enningdalselva til Iddefjorden. Største tilløp er Kynne älv, som kommer inn fra øst. 

I Bullaresjøene finnes følgende fiskearter: abbor, gjedde, sik, lagesild, ål, ørret, laks, brasme, mort, laue og ørekyte.

 Referanser 

Kategori:Innsjøer i Västra Götalands län
Kategori:Enningdalsvassdraget